text: Flere broer vil blive lukket
  05 december 2013 kl. 10.51
  Både Vejlefjordbroen og Alssundbroen vil blive lukket for høje lette køretøjer
  i løbet af torsdag eftermiddag. Det varsler Vejdirektoratet nu.
  På grund af stormen varsler Vejdirektoratet, at udvalgte broer vil blive spærret i løbet af dagen.
  Foreløbig gælder følgende meldinger vores område:
  Vejlefjordbroen: Det forventes, at høje lette køretøjer vil blive frarådet at køre over broen fra klokken 16.00 på grund af kraftig sidevind.
  Alssundbroen: Det forventes, at høje lette køretøjer vil blive frarådet at køre over broen senere på dagen. Tidspunkt endnu ukendt.
  Om kort tid beslutter Vejdirektoratet og Fyns Politi, om broerne over Lillebælt skal lukkes på grund af stormen.
  Vejdirektoratet vil på sin hjemmeside ? vejdirektoratet.dk ? løbende opdatere status på de berørte broer, efterhånden som stormen trækker ind over landet.
  Man kan også følge Vejdirektoratets trafikmeldinger på twitter og på vores app Trafikken.dk.
  